CELEX: 32011D0844
Language: lv
Date: 2011-12-14 00:00:00
Title: 2011/844/ES: Komisijas Īstenošanas lēmums ( 2011. gada 14. decembris ), ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (izziņots ar dokumenta numuru C(2011) 9169)  Dokuments attiecas uz EEZ

16.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 334/31
            
         KOMISIJAS ĪSTENOŠANAS LĒMUMS
   (2011. gada 14. decembris),
   ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem
   (izziņots ar dokumenta numuru C(2011) 9169)
   (Dokuments attiecas uz EEZ)
   (2011/844/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (3), un jo īpaši tās 18. pantu,
   ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (4), un jo īpaši tās 63. panta 3. punktu,
   tā kā:
   
               (1)
            
            
               Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (5) paredzēti daži aizsardzības pasākumi, kas piemērojami minētās slimības uzliesmojuma gadījumā, tostarp A un B apgabalu noteikšana, kolīdz rodas aizdomas par slimības uzliesmojumu vai tas ir apstiprināts. Minētie apgabali uzskaitīti Lēmuma 2006/415/EK pielikumā. Minēto lēmumu piemēro līdz 2011. gada 31. decembrim.
            
         
               (2)
            
            
               Augsti patogēnas H5N1 apakštipa putnu gripas uzliesmojums mājputnu vidū Savienībā pēdējoreiz konstatēts Rumānijā 2010. gada martā, un Bulgārijā 2010. gada aprīlī tika atklāts vīruss savvaļas putnam. Pamatojoties uz pieejamo informāciju, pašreiz nav konstatēti minētās slimības uzliesmojumi Savienībā. Tādēļ ir lietderīgi Rumāniju svītrot no Lēmuma 2006/415/EK pielikumā iekļautā saraksta.
            
         
               (3)
            
            
               Lēmumā 2006/415/EK paredzētie pasākumi ir bijuši ļoti efektīvi, un, Eiropas Savienības Oficiālajā Vēstnesī publicējot zonas, kurām kompetentā iestāde ir noteikusi ierobežojumus, ir palielinājusies pārredzamība un neskarto ES dalībvalstu un trešo valstu uzticība veiktajiem pasākumiem.
            
         
               (4)
            
            
               Turklāt augsti patogēna H5N1 apakštipa putnu gripa joprojām ir sastopama vairākās trešās valstīs, un tāpēc tā arī turpmāk apdraud dzīvnieku un cilvēku veselību Savienībā. Tādēļ būtu jāpagarina Lēmuma 2006/415/EK piemērošanas termiņš.
            
         
               (5)
            
            
               2011. gada septembrī tika sākta Savienības ātrās reaģēšanas tīkla ārējā novērtēšana. Novērtēšanas mērķis ir izvērtēt tīkla efektivitāti. Novērtēšana jāpabeidz līdz 2012. gada augustam. Novērtēšanas rezultāti tiks ņemti vērā, veicot iespējamu Lēmumā 2006/415/EK izklāstīto pasākumu pārskatīšanu.
            
         
               (6)
            
            
               Tāpēc būtu attiecīgi jāgroza Lēmums 2006/415/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/415/EK groza šādi.
   
               1.
            
            
               lēmuma 12. pantā datumu “2011. gada 31. decembrim” aizstāj ar datumu “2013. gada 31. decembrim”;
            
         
               2.
            
            
               pielikumā svītro ierakstus attiecībā uz Rumāniju.
            
         2. pants
   Šis lēmums ir adresēts dalībvalstīm.
   
      Briselē, 2011. gada 14. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 146, 13.6.2003., 1. lpp.
   
      (4)  OV L 10, 14.1.2006., 16. lpp.
   
      (5)  OV L 164, 16.6.2006., 51. lpp.